Ο **Φειδερίκος-Καζιμίρ**, γερμανικά: Friedrich Casimir Kettler (6 Ιουλίου 1650 - 22 Ιανουαρίου 1698) ήταν δούκας της Κουρλάνδης και Σεμιγαλίας από το 1682 έως το 1698.

Βιογραφία
---------

Ήταν ο πρωτότοκος γιος του Ιακώβου δούκα της Κουρλάνδης και Σεμιγαλίας και της Λουίζας-Καρλόττας των Χοεντσόλερν, κόρης του Γεωργίου-Γουλιέλμου εκλέκτορα του Βρανδεμβούργου. Κατά τη βασιλεία του το δουκάτο έχασε τη γεωπολιτική του θέση και το έδαφός του έγινε θέμα ενδιαφέροντος της Σουηδίας, της Πρωσίας και της Ρωσίας.

Βιογραφία
---------

Ο Φρειδερίκος-Καζιμίρ σπούδασε νομικά στη Γερμανία και επισκέφθηκε διάφορες ευρωπαϊκές Αυλές. Το 1673 βρισκόταν στην Ολλανδική στρατιωτική υπηρεσία και συμμετείχε με το σύνταγμά του της Κουρλάνδης στον Γαλλο-Ολλανδικό Πόλεμο. Στις 5 Οκτωβρίου 1675 στη Χάγη, ο Φρειδερίκος-Καζιμίρ νυμφεύτηκε την πριγκίπισσα Σοφία-Αμαλία του Νάσσαου-Ζήγκεν και επέστρεψε στο σπίτι. Όταν απεβίωσε ο πατέρας του, ο Φρειδερίκος-Κασιμίρ έγινε δούκας της Κουρλάνδης και Σεμιγαλίας και εντρύφησε σθεναρά σε δημόσιες υποθέσεις. Το 1684 ο τυπογράφος βιβλίων τού δούκα Γκέοργκ Ράντεκις στο Μίταου (νυν Γιέλγκαβα) έγινε ο πρώτος, που εκτύπωσε βιβλία στη λετονική γλώσσα. Οι προσπάθειες τού Φρειδερίκου-Καζιμίρ για την αποκατάσταση των εκμεταλλεύσεων, σταμάτησαν από τη δύναμη της Σουηδίας, η οποία τότε επικρατούσε στη βόρεια Ευρώπη. Ωστόσο ο Φρειδερίκος-Καζιμίρ εγκαθίδρυσε μία υπέροχη Αυλική ζωή, σύμφωνα με τα καλύτερα πρότυπα της Δύσης.

Το 1688 απεβίωσε η Σοφία-Αμαλία. Το 1691 ο Φρειδερίκος-Καζιμίρ εόρτασε έναν μεγάλο γάμο με την Eλισάβετ-Σοφία του Βρανδεμβούργου.

Κατά τη διάρκεια της εξουσίας τού Φρειδερίκου-Καζιμίρ το εμπόριο και η βιομηχανία τού δουκάτου άρχισαν να αποσυντίθενται. Το 1693 η αποικία του Τομπάγκο πωλήθηκε στην Αγγλία. Την άνοιξη του 1697 ο Φρειδερίκος-Καζιμίρ δέχθηκε μία μεγάλη αντιπροσωπεία από τη Ρωσία, συμπεριλαμβανομένου του νέου Αυτοκράτορα Πέτρου Α΄, στον οποίο το ανάκτορο Γιέλγκαβα και η Αυλή του άφησαν μεγάλη εντύπωση. Το δουκάτο και η Ρωσία πραγματοποίησαν διπλωματικές συνομιλίες για την αμοιβαία συνεργασία εναντίον των Σουηδών, αλλά τον επόμενο χειμώνα του 1698, ο Φρειδερίκος-Καζιμίρ απεβίωσε σε ηλικία 47 ετών. Ο ανήλικος γιος του Φρειδερίκος-Γουλιέλμος έγινε ο επόμενος δούκας.

Οικογένεια
----------

Νυμφεύτηκε πρώτα τη Σοφία-Αμαλία, κόρη του Ερρίκου Β΄ κόμη του Νασσάου-Ζήγκεν και είχε τέκνα:

* Mαρία-Δωροθέα (2 Αυγούστου 1684 - 17 Ιανουαρίου 1743), παντρεύτηκε τον Aλβέρτο-Φρειδερίκο μάργραβο του Βρανδεμβούργου-Σβετ.
* Ελεονώρα-Καρλόττα (11 Ιουνίου 1686 - 28 Ιουλίου 1748), παντρεύτηκε τον Ερνέστο-Φερδινάνδο δούκα του Μπράουνσβαϊγκ-Λύνεμπουργκ-Μπέβερν.
* Αμαλία-Λουίζα (27 Ιουλίου 1687 - 18 Ιανουαρίου 1750), παντρεύτηκε τον Φρειδερίκο-Γουλιέλμο Α΄ Αδόλφο πρίγκιπα του Νάσσαου-Ζήγκεν.
* Χριστίνα-Σοφία (15 Νοεμβρίου 1688 - 22 Απριλίου 1694), απεβ. 6 ετών· Φρειδερίκος (3 Απριλίου 1682 - 11 Φεβρουαρίου 1683), διάδοχος, απεβ. 1 έτους.

Το 1688 απεβίωσε η Σοφία-Αμαλία και ο Φρειδερίκος-Καζιμίρ to 1691 έκανε δεύτερο γάμο με την Ελισάβετ-Σοφία των Χοεντσόλερν, κόρη του Φρειδερίκου-Γουλιέλμου εκλέκτορα του Βρανδεμβούργου και είχε τέκνα:

* Φρειδερίκος-Γουλιέλμος (19 Ιουλίου 1692 - 21 Ιανουαρίου 1711), δούκας της Κουρλάνδης. Νυμφεύτηκε την Άννα Ιβάνοβνα, τότε μεγάλη δούκισσα της Ρωσίας (μετέπειτα Αυτοκράτειρα).
* Λεοπόλδος-Κάρολος (14 Δεκεμβρίου 1693 - 21 Ιουλίου 1697), απεβ. 4 ετών.

Πηγές
-----

* Irene Neander (1961), *Friedrich Kasimir Kettler*, **5**, Berlin: Duncker & Humblot, σελ. 513–514 , (πλήρες κείμενο στο διαδίκτυο)
* Theodor Schiemann (1882), «Kettler», *Allgemeine Deutsche Biographie (ADB)*, **15**, Leipzig: Duncker & Humblot, σελ. 685–688

Αναφορές
--------

1. 1 2  (Αγγλικά) *SNAC*. w6hq582t. Ανακτήθηκε στις 9  Οκτωβρίου 2017.
2. 1 2  Darryl Roger Lundy: (Αγγλικά) *The Peerage*. p11145.htm#i111444. Ανακτήθηκε στις 9  Οκτωβρίου 2017.
3. ↑  (Πολωνικά) *Internetowy Polski Słownik Biograficzny*. fryderyk-kazimierz.
4. 1 2 3 4 5 6  «Genealogie van het Vorstenhuis Nassau» Europese bibliotheek. Zaltbommel. 1970.
5. ↑  dw.5713.
6. 1 2 3  «l'Allemagne dynastique Tome III: Brunswick-Nassau-Schwarzbourg» 1981. ISBN-13 978-2-402-06707-2. ISBN-10 2-402-06707-1.
7. 1 2 3 4 5  «Het vorstenhuis Oranje-Nassau» Uitgeverij A.W. Sijthoff. Λέιντεν, Ουτρέχτη. 1882.
8. ↑  p11145.htm#i111444. Ανακτήθηκε στις 7  Αυγούστου 2020.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 67408152
* ISNI: 0000 0000 1476 8089
* GND: 124762123

 |

 |